
Data :  5 August 2026                                                                                                                                  
          APROBAT,
                                                                                                          PREŞEDINTE,                                                                              
 
                                                                A N U N Ţ
 
 
      Secția de Științe Medicale a Academiei Române anunță scoaterea la concurs a unui post de conducere: 
 
➢ Director institut de cercetare gr. II, normă întreagă, contract individual de muncă pe perioadă determinată (mandat de 5 ani) la Institutul de Antropologie „Francisc I. Rainer” din București. 
 
           
Documente solicitate pentru întocmirea dosarului de concurs: 
a) cerere de înscriere la concurs adresată Președintelui Academiei Române; 
b) copie act de identitate; 
c) copie de pe diploma de doctor în ramura de știință corespunzătoare postului, precum și de pe alte diplome sau titluri științifice; 
d) copie de pe Ordinul Ministrului Educației/Ordinul Ministrului Cercetării, Inovării și Digitalizării/Decizia Președintelui Academiei Romane de acordare a gradului profesional de cercetător științific I/II sau profesor universitar/ conferențiar universitar; 
e) curriculum vitae model europass (semnat şi datat pe fiecare pagină); 
f) lista lucrărilor științifice publicate (semnată şi datată); 
g) memoriu de activitate științifică (semnat şi datat); 
h) proiectul managerial (semnat şi datat); 
i) adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate; 
j) cazierul judiciar; 
k) cazierul fiscal; 
l) declarație pe proprie răspundere că nu este implicat și nu are calitatea de învinuit sau inculpat în vreun proces penal, în conformitate cu art. 326 din Codul penal privind falsul în declarații; că nu a adus vreun prejudiciu patrimonial unei unități de cercetare – dezvoltare, conform legii ; ca nu a fost sancționat disciplinar ; ca nu este angajat in activități astfel încât să intervină conflicte de interese cu activitatea desfășurată în unitatea de cercetare
m) copia carnetului de muncă și/sau adeverințe eliberate de angajator pentru perioade lucrate, care să ateste vechimea în muncă și în specialitatea studiilor solicitate pentru ocuparea postului și/sau decizia de pensionare pentru persoanele care îndeplinesc cumulativ condițiile standard de pensionare; 
 
La depunerea dosarelor de concurs, candidații vor prezenta, în original, documentele depuse în copie, în vederea certificării „conform cu originalul” de către secretarul comisiei de concurs.
 
         Dosarele de concurs se depun si se înregistrează la Registratura Generală a Academiei Române din Calea Victoriei nr. 125, sector 1, București, in intervalul orar 09.00 – 13.00 și se transmit la Secţia de Ştiinţe Medicale, până la data de  4 septembrie (inclusiv), ora 13.00. 
 
Condiții generale necesare ocupării unui post de natură contractuală: 
Poate ocupa postul vacant persoana care îndeplinește următoarele condiții: 
a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România; 
b) cunoaşte limba română, scris şi vorbit; 
c) are vârsta minimă, reglementată de prevederile legale; 
d) are capacitate deplină de exerciţiu; 
e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs; 
g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupție sau a unei infracţiuni săvârşite cu intenţie, care ar face-o incompatibilă cu exercitarea funcției, cu excepția situației în care a intervenit reabilitarea; nu sunt implicate si nu au calitatea de învinuit sau inculpat in vreun proces penal, în conformitate cu prevederile Codului penal privind falsul în declarații; nu au fost sancționate disciplinar; nu sunt angajate în activități astfel încat sa intervină conflicte de interese cu activitatea desfășurată în unitatea de cercetare;
h) îndeplinesc condițiile de studii si alte condiții specifice potrivit cerințelor postului scos la concurs;
i) nu au fost sancționate pentru încălcarea dispozițiilor legale în materie fiscala, dovada făcându-se pe baza de certificate fiscal ;
 
Condiții specifice pentru ocuparea postului: 
- studii superioare de lungă durată și titlul științific de doctor în domeniile Științe medicale corespunzătoare postului (sau una din ramurile de ştiințe cercetate în cadrul institutului); 
- experiență în activitatea de cercetare din profilul institutului de minimum 10 ani; 
- una din următoarele condiții: membru titular sau corespondent al Academiei Române; sa fie cel puțin cercetător științific gradul II sau conferențiar universitar in ramura de științe corespunzătoare postului (una din ramurile de științe cercetate in cadrul institutului)
- competență managerială, decizională și profesională, probată prin experiență anterioară şi/sau prin atestat pentru management în cercetare-dezvoltare. 
 
Etapele de concurs: 
- selecția candidaților pe baza dosarelor de concurs
- Proba 1 – Interviul
- Proba 2 - Susținerea proiectului managerial. 
 
Bibliografie/tematică: 
➢ Legea 752/27.12.2001 – privind organizarea și funcționarea Academiei Române, republicată în 2009 (M.O. 299/07.05.2009) - integral 
➢ Legea nr. 183/2024 privind statutul personalului de cercetare, dezvoltare şi inovare (M.O. nr. 546 din 12 iunie 2024) – integral 
➢ OUG nr. 57/2002 privind cercetarea ştiinţifică şi dezvoltarea tehnologică (M.O., Partea I, nr. 643 din 30 august 2002) - integral 
➢ Statutul Academiei Române (M.O. 1152 din 03.12.2021) – integral
➢ OSGG 600/2018 - integral. 
 
Calendarul de desfășurare a concursului: 
 
Rezultatul selecției dosarelor de concurs se va afișa în data de Luni 7 septembrie 2026 la avizierele Academiei Române și Institutului de Antropologie“Francisc I.Rainer” Bucureşti, precum și pe site-urile Academiei Române (secțiunea Resurse Umane/ Management-Unități subordonate) și Institutului de Antropologie“Francisc I.Rainer” Bucureşti. 
 
Contestațiile cu privire la rezultatul selecției dosarelor de concurs se depun la Registratura Generală a Academiei Române, în termen de maximum două zile lucrătoare de la data afișării acestuia și se soluționează în termen de o zi lucrătoare. 
Rezultatele vor fi afișate la sediul Academiei Române sau la sediul unității de cercetare, după caz, şi pe pagina de internet a instituţiei, în termen de o zi lucrătoare de la data emiterii hotărârii privind soluționarea contestațiilor.
 
Interviul și susținerea proiectului managerial se vor desfășura la sediul Academiei Române (Calea Victoriei nr. 125, sector 1, București), în data de Joi 10 septembrie ora 10.00. Accesul în sala de concurs se va face în baza cărții de identitate în original, iar candidații sunt rugați să se prezinte cu zece minute înainte de începerea concursului. 
 
Rezultatul interviului și susținerii proiectului managerial se va afișa la avizierele Academiei Române și Institutului de Antropologie“Francisc I.Rainer” Bucureşti, precum și pe site-urile Academiei Române (secțiunea Resurse Umane/Management-Unități subordonate) și Institutului de Antropologie “Francisc I. Rainer” Bucureşti, 
în data de Vineri 11 septembrie  2026 .

Contestațiile cu privire la rezultatul interviului și susținerii proiectului managerial se depun la Registratura Generală a Academiei Române, în termen de 2 zile lucrătoare de la data afișării. 
 
Contestațiile cu privire la rezultatele probelor din concurs se soluționează de comisia de soluționare a contestațiilor în termen de o zi lucrătoare de la expirarea termenului de depunere a contestațiilor. 
 
Contestațiile vor fi soluționate de comisie, prin hotărâre definitivă motivată (de admitere sau respingere a contestației). Rezultatele vor fi afișate la avizierele Academiei Române și Institutului de Antropologie“Francisc I.Rainer” Bucureşti, precum și pe site-urile Academiei Române (secțiunea Resurse Umane/Management-Unităţi subordonate) şi Institutului de Antropologie „Francisc I. Rainer” București, in termen de o zi lucrătoare de la data emiterii hotărârii .
 
Rezultatul final se va afișa în data de Luni 21 septembrie 2026 la avizierele Academiei Romane si Institutului de Antropologie ,,Francisc I. Rainer“ Bucuresti precum si pe site-urile Academiei Romane (secțiunea Resurse Umane/Management-Unităţi subordonate) şi Institutului de Antropologie ,,Francisc I. Rainer“ București .
 
Relații suplimentare se pot obține de luni până vineri între orele  9-12 la telefon 0212128640/146. sau la sediul Academiei Române, camera 39
 
 
Secretar Comisie Concurs,
 
Alexandrina Emilia Popescu

